Diari Oficial de la Generalitat Valenciana


Sumari del DOGV 9284, del 23-02-2022 (2022/1252)

RESOLUCIÓ de 7 de febrer de 2022, de la Direcció General del Sector Públic i Patrimoni, per la qual es resol el procediment i s'arxiva l'expedient per a la declaració d'herència intestada de Josep María Moragón Girón a favor de la Generalitat. ABI 339/2019.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9284

Data del DOGV
:   23-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1252


Data del document
:   07-02-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 7 de febrer de 2022, de la Direcció General del Sector Públic i Patrimoni, per la qual es resol el procediment i s'arxiva l'expedient per a la declaració d'herència intestada de Josep María Moragón Girón a favor de la Generalitat. ABI 339/2019. [2022/1252]  
Núm. d'expedient: ABI 339/2019.  
Causant: Josep Maria Moragón Girón. DNI \*\*\*\*373\*\*.  
Lloc i data de la defunció: València, 2 de maig de 2015.  
Últim domicili: Catadau (València).  
  
Antecedents de fet  
La Conselleria d'Hisenda i Model Econòmic ha tingut coneixement pel Jutjat de Primera Instància núm. 1 de Picassent, procediment execució hipotecària 805/2016, de la defunció el 2 de maig de 2015 de Josep Maria Moragón Girón, amb DNI \*\*\*\*373\*\*.  
De les actuacions prèvies resulta que no va atorgar testament, com també que els seus legítims hereus renuncien a l'herència d'aquest.  
Després de quedar acreditat el seu empadronament en l'Ajuntament de València, en el de Burjassot i posteriorment en el de Catadau, amb data 3 de març de 2021 es va dictar un acord d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència del causant.  
  
Aquest acord va ser objecte de publicació en el Diari Oficial de la Generalitat Valenciana el 6 d'abril de 2021, es va exposar en el tauler d'edictes de l'Ajuntament de València del 16 de març al 20 d'abril de 2021 i en el de Catadau durant el termini d'un mes sense cap reclamació.  
Duta a terme una investigació sobre el cabal relicte del causant, amb data 25 de gener de 2022, es rep en aquesta direcció general el Decret núm. 15/22, de 15 de gener, del Jutjat de Primera Instància i Instrucció núm. 1 de Picassent, en què s'acorda adjudicar a Cajamar Caja Rural, Societat Cooperativa de Crèdit la finca núm. 8348, terme de Catadau, inscrita en el Registre de la Propietat de Carlet núm. 1, tom 2568, llibre 141, foli 126, titularitat del causant, sense que existisca cap sobrant.  
  
No s'han localitzat més béns de l'herència.  
  
Fonaments de dret  
A l'empara del que s'estableix en el Codi Civil, art. 71 de l'Estatut d'Autonomia de la Comunitat Valenciana, en l'art. 43.3 de la Llei 14/2003, de 10 d'abril, de patrimoni de la Generalitat Valenciana, article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que s'estableix en els art. 20 i següents de la Llei 33/2003, de 3 de novembre, de patrimoni de les administracions públiques, en la redacció que en fa la Llei 15/2015, de 2 de juliol, de jurisdicció voluntària, així com en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic i basant-me en el que es disposa en l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
  
Primer  
Procedir a l'arxivament de l'expedient administratiu, sobre la base del que es disposa en l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, per no haver-se localitzat béns de l'herència; no serà necessari informe previ de l'Advocacia General de la Generalitat, d'acord amb l'informe d'aquesta, de data 26 de febrer de 2017, al projecte de decret del Consell pel qual es regula el procediment per a la tramitació d'expedients d'herències intestades a favor de la Generalitat.  
  
  
Segon  
Publicar aquesta resolució en el Diari Oficial de la Generalitat Valenciana i en la web de la Conselleria d'Hisenda i Model Econòmic.  
  
Tercer  
Contra aquesta resolució, que no és definitiva en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant la Secretaria Autonòmica de Model Econòmic i Finançament, en el termini d'un mes a comptar des de l'endemà de la recepció d'aquesta notificació.  
Transcorreguts tres mesos des de l'endemà de la interposició del recurs d'alçada sense que aquest haja sigut resolt, podrà entendre's desestimat i es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de sis mesos. El termini serà de dos mesos si la resolució és expressa.  
Tot això sense perjudici que puga exercir-se qualsevol altre recurs o acció que s'estime procedent.  
  
València, 7 de febrer de 2022. La directora general del Sector Públic i Patrimoni: Isabel Castelló García.